# **Fokusprogram Listerrådet mandag 17 september 2018**

### **Flerbrukshallen på Konsmo kl 0900 - 1500**

# **Lister i Agder**

Den 17. september arrangerer Listerrådet en ny fokussamling, hvor søkelyset blir rettet mot fremtidens Agder.

Det pågår nå mange prosesser som vil ha stor innvirkning på den regionale utviklingen på Agder. Noen av disse er forsøkt å beskrevet i «Næringsforesight for Agder mot 2030», og enda mer konkret i Listers eget scenarie «Lister 2030».

Vi har allerede fått et felles fylkesmannsembete, og Agder fylkeskommune er under etablering. Samtidig rulleres også fylkesplanen for Agder, målet er at denne skal være ferdig behandlet i løpet av 2019. Arbeidet med ny E39 er startet opp. Hvordan denne veien, og øvrig infrastrukturutbygging vil påvirke det regionale Agder er for tidlig å si, men det er nå fundamentet for et bærekraftig og likeverdig bolig- og arbeidsmarked kan rigges. Og Lister vil være forberedt på å møte fremtiden!

Målsettingen denne dagen er å løfte blikket og fokusere på fremtidens Agder, hvordan vi samme kan utvikle vårt nye fylke til en bærekraftig og omstillingsdyktig landsdel…….og selvsagt vil vi ha et ekstra fokus på «flankeproblematikken».

Velkommen til Konsmo flerbrukshall!



# **PROGRAM**

0900 – 0905 Velkommen til Audnedal v/ordfører Reidun Bakken

0905 – 0915 Hvorfor «Lister i Agder» v/leder av Listerrådet Arnt Abrahamsen/Svein Vangen

0915 – 0945 Hvordan skal fremtiden på Sørlandet skapes? v/William Fagerheim UiA/Bynett Sør

0945 – 1030 Næringsforesight for Agder mot 2030, v/næringsrådgiver Valborg Langevei Kristiansand kommune

1030 – 1045 Påfyll av kaffe……

1045 – 1130 Scenarier for Lister-regionen 2030 v/sivilarkitekt Gunnar Ridderstrøm,

1130 - 1215 Lunsj

Vi har nå fått en presentasjon av viktige samfunnsmessige utfordringer og muligheter, både på landsdelsnivå og på Listernivå. Tiden etter lunsj vil bli brukt til å se litt nærmere på hvilke virkemiddel vi har for å møte fremtiden, både lokalt, regionalt og nasjonalt.

1215 – 1245 Kommune- og næringsplanlegging i Lister v/leder av Lister plan- og næringsnettverk og kommunalsjef Steinar Ness

1245 – 1315 Statlige regionalpolitiske mål, v/fylkesmann i Agder Stein Ytterdahl

Befolkningsgrunnlag, flyttetendenser, næringsstruktur og næringsutvikling påvirker den regionale utviklingen. Regional- og distriktspolitikken tar sikte på å påvirke utviklingstrekkene og de sterke drivkreftene i samfunnet. Hvilke virkemidler har fylkesmannen?

1315 – 1345 Agder i endring - Utfordringer og muligheter, v/fylkesordfører Terje Damman

Hvilke rolle ønsker Agder fylkeskommune å ta som regional utviklingsaktør?

1345 – 1400 Kaffe/frukt

1400 – 1500 Paneldebatt: Er vekstkraften like sterk i hele Agder?

William Fagerheim, Valborg Langevei, Gunnar Ridderstrøm, Steinar Ness, Stein Ytterdahl, Terje Damman og Arnt Abrahamsen.